Շուշան Պետրոսյան

Շուշան Սամվելի Պետրոսյան (սեպտեմբերի 23, 1967(1967-09-23), Երևան, Հայկական ԽՍՀ, ԽՍՀՄ), երգչուհի, ՀՀ վաստակավոր արտիստ Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Շուշան Պետրոսյանը ծնվել է 1967 թ.-ի սեպտեմբերի 23-ին Երևանում։ 1987 թ.-ին ավարտել է Թերլեմեզյանի անվան գեղարվեստի ուսումնարանի գեղանկարի ֆակուլտետը։ 1993 թ.-ին ավարտել է Երևանի գեղարվեստի պետական ակադեմիայի գրաֆիկայի ֆակուլտետը։ 1989 - 1991 թթ.-ին աշխատել է «Արձագանք» թատրոն-ստուդիայում (Մետրո թատրոն) որպես հագուստի և բեմի նկարիչ։ Ձևավորել է 3 ներկայացում՝ «Առասպելական հավերժություն», «Անտիգոնե», «Տերն ու ծառան»։ 1994 - 1997 թթ-ին. աշխատել է Երգի պետական թատրոնում։ 1996 թ.-ից Հայաստանի պետական ֆիլհարմոնիայի մենակատար է։ 2002-2003 թթ.-ին աշխատել է Երևանի կինոյի և թատրոնի պետական ինստիտուտում որպես դասախոս։ 2005 թ.-ից Բնության և հասարակության մասին միջազգային ակադեմիայի ակադեմիկոս է։ 2006 թ.-ին արժանացել է Հայաստանի վաստակավոր արտիստի կոչման։
Ամուսնացած է և ունի երկու զավակ։
Ամուսինը՝ Արման Հարությունյանը, աշխատում է Հայաստանի ոստիկանության կազմակերպված հանցավորության դեմ պայքարի 6-րդ վարչությունում։ Հանրության որոշ հատվածի մոտ նա հայտնի է որպես 2008 թ.-ի մարտի 1-ի լույս 2-ի արյունալի դեպքերի մասնակից։ Մասնավորապես հայտնի է, որ Ա. Հարությունյանը մարտի 1-ին դաժան ծեծի է ենթարկել Չորրորդ իշխանություն թերթի այն ժամանակվա լրագրող Գագիկ Շամշյանին, ձեռքերը ձեռնաշղթաներով կապել ու Կարապի լճի մոտակայքից մինչև Երևանի Ազատության հրապարակ բերանքսիվայր քարշ տվել։ 2008 թ.-ին պարգևատրվել է Երևանի քաղաքապետի ոսկե մեդալով և ՊՆ «Վազգեն Սարգսյան» շքանշանով։
Ա. Հարությունյանը հայտնի է նաև որպես մարդ ծեծող։ Նրա անվան հետ են կապված Երևանում տաքսի ավտոմեքենայի վարորդին դաժան ծեծի ենթարկելը, Հայաստանի Ոստիկանության 6-րդ վարչությունում նախկին զինդատախազ Գագիկ Ջահանգիրյանին ծեծի ենթարկելը։
Ա.Հարությունյանը սպառնացել է ծեծել անգամ «իշխանության մարդ» համարվող Սլաք.ամ կայքի սեփականատեր Մենուա Հարությունյանին, այն բանի համար, որ վերջինիս պատկանող կայքում Շուշան Պետրոսյանի մասին քննադատական նյութեր են հրապարակվել։
2019 թ․-ից այլևս պատգամավոր չէ, հեռացել է քաղաքականությունից։


== Երաժշտական գործունեություն ==
Շուշան Պետրոսյանը հայաստանյան էստրադային երգարվեստի ոլորտում բավականին հայտնի երգչուհի է։ Նա մասնակցել է Հայաստանում և արտասահմանում հայկական սփյուռքի ներկայացուցիչների համար կազմակերպված համերգների, հանդես է եկել մենահամերգներով։ Հատկապես հայտնի է նրա երգած «Երազ իմ երկիր Հայաստան» և «Սպարապետ» երգերը։ Վերջին երգը երգչուհին նվիրել է Վազգեն Սարգսյանին։ Նա հաճախ երգել է նաև քաղաքական միջոցառումների ժամանակ և Հայաստանի բարձրաստիճան պաշտոնյաների ու մեծահարուստների կողմից կազմակերպվող խնջույքներում։ Մասնավորապես, պարբերաբար նա մասնակցել է Հայաստանի նախագահական և ԱԺ ընտրությունների նախընտրական քարոզարշավին՝ երգելով Հայաստանի Հանրապետական կուսակցության քարոզարշավների ընթացքում։ Իր երաժշտական գործունեության ընթացքում արժանացել է բազմաթիվ մրցանակների, այդ թվում՝

1993 թ. գլխավոր մրցանակ («Շարմ Շոու» միջազգային փառատոն),
1996 թ. «Տարվա լավագույն երգչուհի» («Ասուպ» մրցանակաբաշխություն),
2000 թ. «20-րդ դարի հայ աստղ» («Աստղ» փառատոն),
2000 թ. «Լավագույն կին կատարող» («Անուշ» մրցանակաբաշխություն, ԱՄՆ),
2004 թ. «Անկախ Հայաստանի լավագույն ձայն» («Կռունկ» փառատոն),
2009 թ. «Դիվա» մրցանակ (երգի ամենամյա փառատոն, ԱՄՆ)։


== Սկավառակագրություն ==
Իմ անուշ հայրենիք (2001)
Await Us Ararat (2003)
Մտորումներ (2003)
The Best (2007)
Հանրապետություն 15 (2007)


== Քաղաքական գործունեություն ==


=== Պատգամավորական աշխատանք ===
2012 թ. մայիսի 6-ին Շուշան Պետրոսյանը Հայաստանի Հանրապետական կուսակցության նախընտրական ցուցակով ընտրվել է ՀՀ ԱԺ պատգամավոր։ Հանդիսանում է ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ։
Շուշան Պետրոսյանի պատգամավոր դառնալու հանգամանքը հայաստանյան հանրությունը դրական չընդունեց՝ բացասական որակումներ տալով վերջինիսՇ. Պետրոսյանը իր պատգամավորական գործունեության ընթացքում քաղաքական ակտիվություն գրեթե չի դրսևորել։ Նա հազվադեպ է հանդես գալիս ելույթներով և քվեարկում է այն նախագծերի օգտին, որոնց քվեարկում են ՀՀԿ-ական բոլոր պատգամավորները։ Նա երբեմն հրավիրում է մամլո ասուլիսներ, որոնց ընթացքում պաշտպանում է ՀՀ իշխող Հանրապետական կուսակցության նախագահին, անդամներին և վերջիններիս դիրքորոշումը։
Շ.Պետրոսյանը համարվում է ԱԺ ամենալռակյաց պատգամավորներից, քանի որ ոչ մի անգամ ելույթով հանդես չի եկել և ոչ մի օրենքի նախագիծ չի ներկայացրել քննարկման։


=== Ընդդիմադիրների հետ փոխհարաբերությունները ===
2014 թվականին Շուշան Պետրոսյանը կարծիք է հայտնել, որ ՀՀ ընդդիմադիր դաշտը կազմված է անբարոյականներից, քանի որ վերջիններս հաճախ քննադատաբար է մոտենում ՀՀԿ և ՀՀ նախագահ Սերժ Սարգսյանի գործողություններին։


=== Ռուսական Գրիբոյեդով ակումբ ===
Չնայած ներքաղաքական պասիվ գործունեություն վարելուն՝ Շուշան Պետրոսյանը ակտիվորեն մասնակցում է ռուսական ամենախոշոր մեդիահոլդինգի ղեկավար Դմիտրի Կիսելյովի կողմից Հայաստանում հիմնած «Գրիբոյեդով» ակումբի հանդիպումներին և հանդիսանում է այդ ակումբի անդամ։ Ակումբի անդամների հանդիպումների ընթացքում ներկաները քննարկում են Հայաստանում ռուսական ներկայության և ՀՀ-ն Ռուսաստանի ազդեցության տակ պահելու հարցեր։


== Հասարակական կարծիք ==
Հայաստանյան հասարակությունը հիմնականում բացասաբար է վերաբերվում Շուշան Պետրոսյան քաղաքական գործչի գործունեությանը։ Նրա գրեթե յուրաքանչյուր քաղաքական քայլ բնակչության մի ստվար մասի մոտ առաջացնում է զայրույթ, հաճախ ծաղր։
Շուշան Պետրոսյանը իր արտահայտած տեսակետների պատճառով հաճախ է դառնում հասարակության քննադատության առարկա։


=== 5000 դրամ ընտրակաշառքի պատմություն ===
2013 թ.-ի ՀՀ նախագահական ընտրություններից հետո «Կենտրոն հեռուստաընկերության» «Հայկական ուրբաթում» հաղորդաշարի ժամանակ Շուշան Պետրոսյանը նախագահի թեկնածու Րաֆֆի Հովհաննիսյանին ձայն տված գյումրեցիներին կոչով դիմեց՝ ասելով, թե «ազնիվ չի՝ 5000 դրամ վերցնել և ընտրել այլ թեկնածուի»։ Նա իր այս հայտարարությունով հաստատեց հանրության մոտ շրջանառվող այն տեղեկատվությունը, ըստ որի գործող նախագահ, նախագահի թեկնածու Սերժ Սարգսյանը 5000 դրամ ընտրակաշառք է բաժանել։ Շուշան Պետրոսյանի ասած տվյալ նախադասության համար Գյումրիի քաղաքի բնակիչները վիրավորվել էին ու բոյկոտեցին Գյումրիում նախատեսված երգչուհու համերգը՝ սպառնալով վարունգներով ու օճառներով դիմավորել վերջինիս։


=== Ոստիկանի համբույր ===
Երևանի Կոմիտաս 5 հասցեում ապօրինի շինություն կառուցելու դեմ բողոքող քաղաքացիներից մեկին՝ երիտասարդ աղջնակին բերման ենթարկելիս ոստիկաններից մեկը խառնաշփոթի մեջ, առիթից օգտվելով, լպստել էր ցուցարար նրա պարանոցը։ Լրագրողները երգչուհի-պատգամավորուհուն մամլո ասուլիսի ժամանակ հարց էին ուղղել վրդովմունքի ալիք բարձրացրած տվյալ դեպքի առիթով, ինչին ի պատասխան Շուշանը Պետրոսյանը պատասխանել էր, թե ոչ մի վատ բան չի տեսնում դրանում, ընդամենը «հայ տղան նրբորեն համբուրել է հայ աղջկա»։ Այս արտահայտության պատճառով Շուշան Պետրոսյանը ենթարկվեց ծաղրի, հնչեցին կոպիտ բնութագրումներ, ոմանք նույնիսկ սկսեցին կասկած հայտնել երգչուհի-պատգամավորուհու հոգեկան առողջության վերաբերյալ


=== Հնչեցրած վիրավորական արտահայտություններ ===


==== Լսի, այ լակոտ, աչքերդ կհանեմ ====
2016 թ.-ի հունվարի 11-ին Շուշան Պետրոսյանը հանրային հարթակում գրառում էր կատարել և վիրավորական ու սպառնալից արտահայտություններ հնչեցրել քաղաքացի Գայանե Շահինյանի հասցեին, որը ստացել էր հանրային հնչեղություն և բազմաթիվ լրատվամիջոցների կողմից անդրադարձ։

Գայանե Շահինյանը կարծիք էր հայտնել, թե հակառակորդի գնդակից խոցված զինծառայող Արամայիս Յուրիկի Ոսկանյանի հարազատներին ցավակցելը դատարկ խոսքեր են։ Նա ասել էր.

  Նրա այս գրառմանը Շուշան Պետրոսյանը պատասխանել էր հետևյալ կերպ՝

 
Շուշան Պետրոսյանի հնչեցրած սպառնալիքները հասարակական և լրատվական շրջանակներում ավելի շատ ծաղրական ընդունելության են արժանացել, նույնիսկ բանաստեղծությունների տեսքով՝


== Ծանոթագրություններ ==